paragraph_text: Fuksin (njem. Fuchsin, od Fuchsie: fuksija) je trifenilmetansko bojilo, u čvrstome stanju sjajne zelene boje, a kao vodena otopina snažno (intenzivno) je crvene boje. Fuksin je jedno od prvih katranskih bojila (anilinske boje) za tekstil (proizvodnja započela već 1859.), a danas zbog slabe postojanosti služi samo kao bojilo za papir te u mikroskopiji za bojenje bakterija.<ref>fuksin, "Hrvatska enciklopedija", mrežno izdanje, Leksikografski zavod Miroslav Krleža, www.enciklopedija.hr, pristupljeno 3. srpnja 2020.